Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen, komission delegoidun asetuksen (EU) 2019/33 17 artiklan 2 ja 3 kohdan mukaisesti

(2019/C 306/03)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

VAKIOMUUTOKSEN HYVÄKSYNNÄN TIEDOKSI ANTAMINEN

”Monferrato”

Viitenumero: PDO-IT-A1210-AM03

Tiedonannon päivämäärä: 25.6.2019

HYVÄKSYTYN MUUTOKSEN KUVAUS JA PERUSTELUT

1. Tekstiin tehtävät muodolliset muutokset ja selvennykset sekä tyypin ”Monferrato Nebbiolo” lisääminen eritelmään

Kuvaus ja perustelut

Kuvaus: Tyypit, lisäeritelmät tai ilmaisut ilmoitetaan kuvauksessa.

Perustelu: Tällä muodollisella muutoksella lisätään viinien luettelo, jotta viinit saadaan erottumaan selkeästi.

Kuvaus: Viinien Monferrato Rosso, Dolcetto ja Freisa osalta täsmennetään ilmaisun ”myös Novello” käyttöä.

Perustelu: Tämä muodollinen muutos koskee – jo käytössä olevan – ilmaisun ”Novello” käyttöä.

Muutokset liittyvät eritelmän 1 jaksoon. Ne eivät vaikuta yhtenäiseen asiakirjaan.

Kuvaus: Lisätään uusi tyyppi ”Monferrato Nebbiolo”.

Perustelu: Muutos johtuu siitä, että Piemonten alueelle tyypillistä Nebbiolo-rypälelajiketta, jota on aina kasvatettu Monferraton tuotantoalueella, on suojeltava. Tähän asti nimitys on varattu ainoastaan Monferraton punaviinille (rosso). Alueella tuotetun viinin erinomaisen laadun vuoksi tätä rypälelajiketta halutaan kuitenkin kuvata paremmin ja tuoda sitä esille lajikkeen nimeä kantavalla uudella tyypillä.

Muutos liittyy yhtenäisen asiakirjan 1.4 kohtaan ja tuote-eritelmän 1 jaksoon.

2. Monferrato Nebbiolo -tyypin rypälelajikkeiden yhdistelmän lisääminen eritelmään

Kuvaus ja perustelut

Kuvaus: Lisätään eritelmään uuden Monferrato Nebbiolo -tyypin tuottamiseen käytettävät lajikkeet: 90–100 prosenttia Nebbiolo-lajiketta ja enintään kymmenen prosenttia muita ei-aromaattisia punaisia rypälelajikkeita, jotka soveltuvat viljelyyn Piemonten alueella.

Perustelu: Tämä on uusi tyyppi, ja siksi kuvataan niiden rypälelajikkeiden yhdistelmä, joita voidaan käyttää sen tuotantoon. Perinne ja monivuotiset kokeilut laadukkaan viinin valmistamiseksi tukevat Nebbiolo-lajikkeen käyttöä niin, että lajike on selkeästi vallitseva ja sen osuus on jopa sata prosenttia.

Muutos liittyy eritelmän 2 jaksoon. Se ei vaikuta yhtenäiseen asiakirjaan.

3. Rypäleen tuotantoaluetta koskevan sanamuodon muuttaminen

Kuvaus ja perustelut

Kuvaus: Täsmennetään tuotettavat eri tyypit ja niitä vastaavat alueet ja kunnat.

Tuotantoalue ei muutu.

Perustelu: Tekstin muodollisella uudelleenlaatimisella helpotetaan nimityksen piiriin kuuluvissa tyypeissä käytettävien lajikkeiden tuotantoalueen yksilöimistä.

Muutos liittyy yhtenäisen asiakirjan 1.6 kohtaan ja tuote-eritelmän [numero puuttuu] jaksoon.

4. Nebbiolo-lajikkeen rypäletuotantoa koskevien vaatimusten uudelleenmuotoilu sekä rypäleen enimmäistuotoksen ja tilavuusprosentteina ilmaistun luonnollisen vähimmäisalkoholipitoisuuden lisääminen eritelmään –ylituotannon käyttö

Kuvaus ja perustelut

Kuvaus: Täsmennetään Monferraton alueen perinteiset viljelyedellytykset (maaperä ja koostumus, sijainti, auringonvalon määrä, istutustiheys, viljelymuodot ja leikkaamismenetelmät).

Perustelu: Muutoksella voidaan määrittää entistä paremmin maaperän geologinen luonne ja sovelletut viljelyedellytykset.

Kuvaus: Lisätään rypäleen hehtaarikohtainen tuotos tonneina ja vastaava luonnollinen vähimmäisalkoholipitoisuus tilavuusprosentteina uusille tyypeille ”Monferrato Nebbiolo” (yhdeksän tonnia hehtaarilta ja 11,50 tilavuusprosenttia) ja ”Monferrato Nebbiolo Superiore” (kahdeksan tonnia hehtaarilta ja 12,00 tilavuusprosenttia).

Perustelu: Monferraton alueella viljellyistä Nebbiolo-viineistä vuosien mittaan tehtyjen havaintojen perusteella on voitu määrittää hehtaarikohtainen enimmäistuotos ja rypälemehujen luonnollinen vähimmäispitoisuus, minkä ansiosta Nebbiolo-rypäleet pystytään tuomaan tasapainoisesti esille vastaavissa viineissä.

Muutokset liittyvät eritelmän 4 jaksoon ja enimmäistuotosten osalta yhtenäisen asiakirjan 1.5.2 kohtaan. Maaperän geologisen luonteen tarkentaminen puolestaan liittyy vain eritelmän 9 jaksoon.

Kuvaus: Teksti, joka liittyy tuotantoon, joka ylittää tarkistetun alkuperänimityksen (DOC) piiriin kuuluvaksi luokitellun sallitun enimmäistuotoksen enintään 20 prosentilla, on laadittu uudelleen.

Perustelu: Muutos on muodollinen.

Kuvaus: Korvataan ilmaisu ”poikkeuksellisen hyvät vuodet” ilmaisulla ”erityisen tuottoisat vuodet”.

Perustelu: Tarkoituksena on korostaa vuoden sääolosuhteiden merkitystä tuotannolle.

Muutokset liittyvät eritelmän 4 jaksoon. Ne eivät vaikuta yhtenäiseen asiakirjaan.

Kuvaus: Täsmennetään järjestelyjä, jotka koskevat tarkistetun alkuperänimityksen (DOC) ja tarkistetun ja taatun alkuperänimityksen (DOCG) viinien (20 prosentin) ylituotannon käyttöä tarkistetun alkuperänimityksen ”Monferrato” tuotantoalueella, soveltamalla niihin erityistä alueellista lupaa suojeluyhdistyksen pyynnöstä ja alan järjestöjen kuulemisen perusteella.

Perustelu: Tämä liittyy siihen, että sisään tulevia tuotevirtoja on säänneltävä, jotta tarkistetun alkuperänimityksen ”Monferrato” hallinnointia voidaan parantaa.

Muutos liittyy eritelmän 4 jaksoon. Se ei vaikuta yhtenäiseen asiakirjaan.

5. Tuotantoa ja viiniyttämistä koskevat eritelmät

Kuvaus ja perustelut

Kuvaus: Ilmoitetaan kaikkien nykyisten tyyppien sekä uusien tyyppien ”Monferrato Nebbiolo” ja ”Monferrato Nebbiolo Superiore” viinin/rypäleen enimmäistuotos.

Perustelu: Kyseessä on tuotosrajoja koskevan tekstin muutos.

Muutos liittyy tuote-eritelmän 5 jaksoon ja yhtenäisen asiakirjan 1.5.2 kohtaan.

Kuvaus: Muutetaan tuotoksen ylituotantoa koskevien sääntöjen sanamuotoa.

Perustelu: Tämä liittyy erityiskuvaukseen, jonka mukaan erästä ei voida lainkaan käyttää tarkistettua alkuperänimitystä ”Monferrato”, jos viinin/rypäleen tuotos ylittää määritetyn enimmäistuotoksen yli viidellä prosentilla.

Muutos liittyy eritelmän 5 jaksoon. Se ei vaikuta yhtenäiseen asiakirjaan.

Kuvaus: Lisätään eritelmään uudelle tyypille ”Monferrato Nebbiolo” 12 kuukauden kypsytysaika ja uudelle tyypille ”Monferrato Nebbiolo Superiore” vähintään 18 kuukauden kypsytysaika, josta vähintään kuusi kuukautta puutynnyrissä, laskettuna sen vuoden 1. päivästä marraskuuta, jona rypäleet korjattiin.

Perustelu: Tehtyjen kokeilujen perusteella Monferrato Nebbiolo -viinillä on oltava pitkä, vähintään 18 kuukauden pituinen kypsytysaika, Superiore-merkinnän osalta osaksi puutynnyrissä, parhaan mahdollisen laadun aikaansaamiseksi. Tällä tavalla tämän arvokkaan viinin aistinvaraiset ominaisuudet kehittyvät, aromit muuttuvat monivivahteisiksi, ja viineistä tulee elegantteja ja täydellisen tasapainoisia.

Muutos liittyy eritelmän 5 jaksoon. Se ei vaikuta yhtenäiseen asiakirjaan.

6. Markkinoille saatettavan viinin ominaisuuksien muunnelmat ja eritelmät sekä tyypin ”Monferrato Nebbiolo” lisääminen eritelmään

Kuvaus ja perustelut

Kuvaus: Tyypeille ”Monferrato Rosso”, ”Monferrato Dolcetto” ja ”Monferrato Freisa” ilmoitetaan myös tyyppi ”Novello” sekä vastaavat kuvaukset. Monferrato Casalese -tyyppiin lisätään Cortese-rypälelajikkeen nimi.

Perustelu: Tässä on kyse kaikkien sallittujen tyyppien aistinvaraisten ominaisuuksien kuvauksen liittämisestä eritelmään. Cortese-lajikkeen lisääminen maantieteellisen merkintään ”Casalese” on muodollinen lisäys, koska se on jo käytössä.

Kuvaus: Alennetaan markkinoille saatettavien tyyppien ”Monferrato Bianco”, ”Chiaretto”, ”Dolcetto”, ”Freisa” ja ”Casalese Cortese” pienintä kokonaishappopitoisuutta 0,5 grammaa litraa kohden.

Perustelu: Ilmastonmuutos ja tavanomaista korkeammat lämpötilat ovat vaikuttaneet viime vuosina kypsymisaikoihin ja johtaneet varhaisempaan kypsymiseen ja rypälemehun ja siten viinin kokonaishappopitoisuuden fysiologiseen alenemiseen. Sen vuoksi on alennettava tätä grammoina litraa kohden ilmaistua vähimmäisarvoa, joka on asetettu kyseessä olevia markkinoille saatettavia tyyppejä varten.

Kuvaus: Lisätään eritelmään markkinoille saatettavaa uutta tyyppiä ”Monferrato Nebbiolo”, myös merkintää ”Superiore”, koskevat ominaisuudet.

Perustelu: Uuden Monferrato Nebbiolo -viinin lisääminen eritelmään edellyttää markkinoille saatettavan viinin kemiallisten, fysikaalisten ja aistinvaraisten ominaisuuksien määrittelemistä. Tietoja ja kuvauksia on harkittu huolellisesti, ja ne koskevat laadukasta tuotetta, jonka kypsytysaika kellarissa on keskipitkästä pitkään.

Kuvaus: Lisätään tieto siitä, että Monferrato-viineissä voi olla aavistus puun makua.

Perustelu: Kuluttajalle kerrotaan selkeämmin, miten viini kehittyy puutynnyreissä.

Muutokset liittyvät eritelmän 6 jaksoon. Ne eivät vaikuta yhtenäiseen asiakirjaan.

7. Merkintä, nimitys ja esittäminen

Kuvaus ja perustelut

Kuvaus: Poistetaan kielto käyttää Superiore-merkintää.

Perustelu: Tämä muutos on välttämätön, koska eritelmään lisätään uusi tyyppi ”Monferrato Nebbiolo”, jolla on Superiore-merkintä.

Kuvaus: Poistetaan kielto käyttää maantieteellisiä merkintöjä ja viinitilaa tarkoittavaa ilmaisua ”vigna” asiaankuuluvan paikan nimen tai perinteisen nimen kanssa.

Perustelu: Muutoksen tarkoituksena on voimassa olevan lainsäädännön noudattaminen.

Kuvaus: Kuvataan aiempaa paremmin viittaus maantieteelliseen merkintään ”Casalese”, jonka saa esittää enintään samankokoisilla kirjaimilla kuin Monferrato-sanan sekä samalla kirjasinlajilla, värillä ja väri-indeksillä.

Perustelu: Muutoksen tarkoituksena on noudattaa nimityksen käytössä yleistä kansallista ja EU:n lainsäädäntöä, jotta tuottajat voivat esittää rypälelajikkeen nimen tavalla, jota edellytetään EU:n rypälelajiketuotteita erityisesti arvostavilla markkinoilla, varsinkin ulkomailla. Novello-sanan sallimista koskeva kohta poistetaan muodollisesti, koska kyseinen ilmaisu mainitaan jo eritelmän 1 ja 6 jaksossa niiden tyyppien kanssa, joita se koskee.

Perustelu: Muutoksen tarkoituksena on voimassa olevan lainsäädännön noudattaminen.

Kuvaus: Tyyppien ”Monferrato Rosso” ja ”Monferrato Bianco” värin ilmoittamisesta etiketissä tehdään vapaaehtoista voimassa olevan lainsäädännön mukaisesti.

Perustelu: Mielestämme on tarkoituksenmukaista, että tuottaja voi halutessaan täsmentää yksittäisen tuotteen värin.

Kuvaus: Täsmennetään ilmaisun ”vivace” (eloisa) käyttöä Monferrato-punaviinin ja -valkoviinin sekä Freisa-viinin osalta.

Perustelu: Annetaan kuluttajalle tietoa tuotteen ominaisuuksista.

Muutokset liittyvät eritelmän 7 jaksoon. Ne eivät vaikuta yhtenäiseen asiakirjaan.

8. Pakkausta koskevat erityissäännöt

Kuvaus ja perustelut

Kuvaus: Eritelmään lisätään jakso, jossa mainitaan nykyisessä EU:n ja kansallisessa lainsäädännössä säädetyt säiliöt. Erityisesti viineille Monferrato Dolcetto, Fresia, Nebbiolo, Casalese Cortese, Chiaretto ja Ciaret sallitaan lasipullot lukuun ottamatta kahden litran säiliöitä ja alle 0,187 litran säiliöitä.

Kaikkien tyyppien osalta suljetaan pois kruunukorkkien käyttö.

Perustelu: Pakkauseritelmien sisällyttämisellä eritelmään täydennetään nimityksen tuotteita koskevaa tietoa. Erityisesti tiettyjen pakkaamista ja sulkemista koskevien sääntöjen lisäämisen avulla voidaan vastata asianmukaisesti uusien kulutustapojen luomiin vaatimuksiin ja ulkomaisten markkinoiden kysyntään.

Muutokset liittyvät eritelmän 8 jaksoon. Ne eivät vaikuta yhtenäiseen asiakirjaan.

9. Maantieteellisen alueen eritelmä

Kuvaus ja perustelut

Kuvaus: Kuvataan, miten maaperä vaikuttaa viinien ominaisuuksiin.

Perustelu: Alue on niin suuri, että maaperässä on tiettyä vaihtelevuutta. Maa-aineksen emäs- ja kalkkikoostumus on kuitenkin yhtenäinen, ja orgaanista ainetta on vähän, minkä vuoksi viinien aromit ovat hedelmäisiä ja maku raikas ja tasapainoinen.

Muutos liittyy tuote-eritelmän 9 jaksoon ja yhtenäisen asiakirjan 1.8 kohtaan.

10. Valvontaelimen yhteystietojen päivittäminen

Kuvaus ja perustelut

Kuvaus: Valoritalia-valvontaelimen osoite on muuttunut.

Perustelu: Muutos on muodollinen.

Muutos liittyy eritelmän 9 jaksoon. Se ei vaikuta yhtenäiseen asiakirjaan.

YHTENÄINEN ASIAKIRJA

1. Tuotteen nimi

Monferrato

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viinin/viinien kuvaus

Monferrato Rosso (punaviini), myös Novello

Väri: rubiininpunainen, joskus purppuraan vivahtava

Aromi: viinillinen, miellyttävä, hedelmäinen, pitkäkestoinen

Maku: raikas, kuiva, tasapainoinen, joskus eloisa

Kokonaisalkoholipitoisuus vähintään: 11,00 %

Sokeriton uutos vähintään: 20 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Monferrato Bianco (valkoviini)

Väri: oljenkeltainen

Aromi: tunnusomainen, voimakas, miellyttävä

Maku: raikas, kuiva, joskus eloisa

Kokonaisalkoholipitoisuus vähintään: 10,00 %

Sokeriton uutos vähintään: 15 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Monferrato Chiaretto tai Ciaret

Väri: vaaleanpunainen tai vaaleanrubiininpunainen

Aromi: viinillinen, hienostunut, miellyttävä

Maku: kuiva ja tasapainoinen

Kokonaisalkoholipitoisuus vähintään: 10,50 %

Sokeriton uutos vähintään: 17 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Monferrato Dolcetto, myös Novello

Väri: rubiininpunainen, joskus purppuraan vivahtava

Aromi: viinillinen, miellyttävä, hedelmäinen, pitkäkestoinen

Maku: kuiva, miellyttävän kirpeä, melko ryhdikäs, tasapainoinen

Kokonaisalkoholipitoisuus vähintään: 11,00 %

Sokeriton uutos vähintään: 21 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Monferrato Freisa

Väri: rubiininpunainen, joskus granaatinpunaiseen vivahtava

Aromi: tunnusomainen, hienostunut

Maku: kuiva ja puolimakea, hieman kirpeä, joskus eloisa

Kokonaisalkoholipitoisuus vähintään: 11,00 %

Sokeriton uutos vähintään: 20 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Monferrato Freisa Novello

Väri: rubiininpunainen, joskus purppuraan vivahtava

Aromi: hedelmäinen, pitkäkestoinen

Maku: tasapainoinen, raikas

Kokonaisalkoholipitoisuus vähintään: 11,00 %

Sokeriton uutos vähintään: 20 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus Haihtuvien happojen pitoisuus enintään (milliekvivalenttia/litra) 4,5 g/l viinihappona ilmaistuna Kokonaisrikkidioksidipitoisuus enintään (mg/litra)

Monferrato Casalese Cortese

Väri: vaaleanoljenkeltainen, joskus vihertävään vivahtava

Aromi: tunnusomainen, miellyttävä, erittäin monivivahteinen mutta pitkäkestoinen

Maku: kuiva, tasapainoinen, rikas, miellyttävän kirpeä

Kokonaisalkoholipitoisuus vähintään: 10,50 %

Sokeriton uutos vähintään: 15 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 5,0 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Monferrato Nebbiolo ja Monferrato Nebbiolo Superiore

Väri: rubiininpunainen, viinin ikääntyessä granaatinpunaisia sävyjä

Aromi: hedelmäinen ja tunnusomainen

Maku: kuiva, tasapainoinen, tunnusomainen

Kokonaisalkoholipitoisuus vähintään: 12,00 % Superiore-merkintä: 12,50 %

Sokeriton uutos vähintään: 21 g/l, Superiore-merkintä: 22 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

5. Viininvalmistusmenetelmät

a. Olennaiset viininvalmistusmenetelmät

Ei ole.

b. Enimmäistuotokset

Monferrato Rosso, myös Novello, Bianco, Chiaretto tai Ciaret

77 hehtolitraa hehtaaria kohden

Monferrato Dolcetto

63 hehtolitraa hehtaaria kohden

Monferrato Freisa, myös Novello

66,50 hehtolitraa hehtaaria kohden

Monferrato Casalese Cortese

70 hehtolitraa hehtaaria kohden

Monferrato Nebbiolo

63 hehtolitraa hehtaaria kohden

Monferrato Nebbiolo Superiore

56 hehtolitraa hehtaaria kohden

6. Rajattu maantieteellinen alue

Tarkistetun alkuperänimityksen (DOC) Monferrato Bianco (valkoviini), Monferrato Rosso (punaviini), Monferrato Chiaretto tai Ciaret, Monferrato Dolcetto, Monferrato Freisa tai Monferrato Nebbiolo viinien valmistukseen tarkoitetut rypäleet on tuotettava seuraavilla alueilla:

Alessandrian maakunta:

Seuraavat kunnat kokonaisuudessaan: Acqui Terme, Alfiano, Natta, Alice Bel Colle, Altavilla Monferrato, Basaluzzo, Bassignana, Belforte Monferrato, Bergamasco, Bistagno, Borgoratto Alessandrino, Bosio, Camagna, Camino, Capriata d’Orba, Carentino, Carpeneto, Carrosio, Cartosio, Casaleggio Boiro, Casale Monferrato, Cassine, Cassinelle, Castelletto d’Erro, Castelletto d’Orba, Castelletto Merli, Castelletto Monferrato, Castelnuovo Bormida, Cavatore, Cellamonte, Cereseto, Cerrina, Coniolo, Conzano, Cremolino, Cuccaro Monferrato, Denice, Francavilla Bisio, Frascaro, Frassinello Monferrato, Fubine, Gabiano, Gamalero, Gavi, Grognardo, Lerma, Lu, Malvicino, Masio, Melazzo, Merana, Mirabello Monferrato, Molare, Mombello Monferrato, Moncestino, Montaldeo, Montaldo Bormida, Montecastello, Montechiaro d’Acqui, Morbello, Mornese, Morsasco, Murisengo, Novi Ligure, Occimiano, Odalengo Grande, Odalengo Piccolo, Olivola, Orsara Bormida, Ottiglio Monferrato, Ovada, Ozzano, Pareto, Parodi Ligure, Pasturana, Pecetto di Valenza, Pietra Marazzi, Pomaro Monferrato, Pontestura, Ponti, Ponzano, Ponzone, Prasco, Predosa, Quargnento, Ricaldone, Rivalta Bormida, Rivarone, Roccagrimalda, Rosignano Monferrato, Sala Monferrato, San Cristoforo, San Giorgio Monferrato, San Salvatore Monferrato, Serralunga di Crea, Serravalle Scrivia, Sezzadio, Silvano d’Orba, Solonghello, Spigno Monferrato, Strevi, Tagliolo Monferrato, Tassarolo, Terruggia, Terzo, Treville, Trisobbio, Valenza Po, Vignale Monferrato, Villadeati, Villamiroglio ja Visone.

Astin maakunta:

Seuraavat kunnat kokonaisuudessaan: Agliano, Albugnano, Antignano, Aramengo, Asti, Azzano d’Asti, Baldichieri d’Asti, Belveglio, Berzano San Pietro, Bruno, Bubbio, Buttigliera d’Asti, Calamandrana, Calliano, Calosso, Camerano Casasco, Canelli, Cantarana, Capriglio, Casorzo, Cassinasco, Castagnole Lanze, Castagnole Monferrato, Castel Boglione, Castell’Alfero, Castellero, Castelletto Molina, Castello d’Annone, Castelnuovo Belbo, Castelnuovo Calcea, Castelnuovo Don Bosco, Castel Rocchero, Celle Enomondo, Cerreto d’Asti, Cerro Tanaro, Cessole, Chiusano d’Asti, Cinaglio, Cisterna d’Asti, Coazzolo, Cocconato, Colcavagno, Corsione, Cortandone, Cortanze, Cortazzone, Cortiglione, Cossombrato, Costigliole d’Asti, Cunico, Dusino San Michele, Ferrere, Fontanile, Frinco, Grana, Grazzano Badoglio, Incisa Scapaccino, Isola d’Asti, Loazzolo, Maranzana, Maretto, Moasca, Mombaldone, Mombaruzzo, Mombercelli, Monale, Monastero Bormida, Moncalvo, Moncucco Torinese, Mongardino, Montabone, Montafia, Montaldo Scarampi, Montechiaro d’Asti, Montegrosso d’Asti, Montemagno, Montiglio, Moransengo, Nizza Monferrato, Olmo Gentile, Passerano Marmorito, Penango, Piea, Pino d’Asti, Piova’ Massaia, Portacomaro, Quaranti, Refrancore, Revigliasco d’Asti, Roatto, Robella, Rocca d’Arazzo, Roccaverano, Rocchetta Palafea, Rocchetta Tanaro, San Damiano d’Asti, San Giorgio Scarampi, San Martino Alfieri, San Marzano Oliveto, San Paolo Solbrito, Scandeluzza, Scurzolengo, Serole, Sessame, Settime, Soglio, Tigliole, Tonco, Tonengo, Vaglio Serra, Valfenera, Vesime, Viale-, Viarigi, Vigliano d’Asti, Villafranca d’Asti, Villa San Secondo ja Vinchio.

Tarkistetun alkuperänimityksen Monferrato Casalese Cortese viinien valmistamiseen tarkoitetut rypäleet on tuotettava seuraavilla alueilla:

Monferrato Casalese:

Alessandrian maakunta: Seuraavat kunnat kokonaisuudessaan: Alfiano Natta, Altavilla Monferrato, Bosio, Camagna, Camino, Casale Monferrato, Castelletto Merli, Cellamonte, Cereseto, Cerrina, Coniolo, Conzano, Cuccaro, Frassinello Monferrato, Gabiano, Lu Monferrato, Mombello Monferrato, Moncestino, Murisengo, Odalengo Grande, Odalengo Piccolo, Olivola, Ottiglio Monferrato, Ozzano, Parodi, Pontestura, Ponzano, Rosignano Monferrato, Sala Monferrato, San Cristoforo, San Giorgio Monferrato, San Salvatore, Serralunga di Crea, Solonghello, Terruggia, Treville, Vignale Monferrato, Villadeati ja Villamiroglio.

7. Pääasiallinen rypälelajike / pääasialliset rypälelajikkeet

Timorasso B.

Quagliano N.

Riesling italico B. – Riesling

Riesling renano B. – Riesling

Rossese Bianco B.

Ruchè N.

Vespolina N.

Ancellotta N.

Bonarda N.

Ciliegiolo N.

Cortese B.

Croatina N.

Dolcetto N.

Gamba rossa N.

Manzoni bianco B.

Nebbiolo N.

Pinot nero N.

Sangiovese N.

Sauvignon B.

Sylvaner verde B.

Syrah N.

Uva rara N.

Uvalino N.

Viogner B.

Slarina N.

Teroldego N.

Cabernet Franc N. – Cabernet

Cabernet Sauvignon N. – Cabernet

Albarossa N.

Arneis B.

Avana’ N.

Averengo N.

Pelaverga N. – Cari N.

Pelaverga piccolo N. – Pelaverga

Petit verdot N

Plassa N.

Merlot N.

Nascetta B.

Ner d’Ala N.

Neretta cuneese N.

Neretto di Bairo N. – Neretto

Freisa N.

Grignolino N.

Lambrusca di Alessandria N. – Lambrusca

Chatus N.

Cornarea N.

Durasa N.

Erbaluce B.

Favorita B.

Baratuciàt B.

Barbera bianca B.

Barbera N.

Becuet N.

Bussanello B.

Pinot bianco B.

Pinot grigio

8. Yhteyden/yhteyksien kuvaus

Tarkistettu alkuperänimitys Monferrato

a) Maantieteellisen alueen tiedot

Monferrato on historiallinen alue Piemontessa. Alue on melkein kauttaaltaan mäkistä, ja valtaosa siitä sijaitsee Alessandrian ja Altin maakunnissa. Se ulottuu Pojoen oikealta rannalta etelään Ligurian Apenniinien alarinteille Genovan ja Savonan provinssien rajoille. Alue soveltuu mäkisyytensä ansiosta erityisen hyvin viininviljelyyn. Siksi siellä onkin viljelty ja tuotettu erityyppisiä rypäleitä, joista valmistetaan useita valko- ja punaviinejä. Yleisiä puna- ja valkoviinityyppejä varten yhdistetään rypälelajikkeita kaikista sallituista viiniköynnöslajikkeista ja valmistetaan erityyppisiä viinejä: Rosso (punaviini), Bianco (valkoviini), Chiaretto tai Ciaret, Dolcetto, Freisa ja Casalese Cortese.

b) Yksityiskohtaiset tiedot tuotteen laadusta tai ominaisuuksista, jotka johtuvat pääosin tai yksinomaan maantieteellisestä ympäristöstä

Maa-aines on kalkkista ja emäksistä, ja siinä on melko vähän ravinteita. Sen koostumus vaihtelee, ja siihen kuuluu savi-, hieta- ja hiekkamaata, mikä on tunnusomaista tuotantoalueen maaperälle ja tuo siihen hedelmäisyyden, joka on tälle kasvualueelle tyypillistä.

c) Kuvaus syy-seuraussuhteesta, joka vallitsee a ja b alakohdassa tarkoitettujen seikkojen välillä

Tämä tarkistettu alkuperänimitys mahdollistaa rypäleiden parhaan mahdollisen käytön vailla tarpeetonta joustamattomuutta. Viinejä voidaan monipuolistaa rypäleen valinnan ja markkinoiden kysynnän mukaan. Tämä on tarjonnut mahdollisuuksia perinteitä pidemmälle meneville viininvalmistuskokeiluille, joista on saatu uusia, usein erittäin laadukkaita viinejä, jotka valmistetaan sekoittamalla paikallisia rypälelajikkeita kansainvälisiin lajikkeisiin.

Monferrato Rosso -punaviinissä yleisimmin käytettyjä kotimaisia lajikkeita ovat Barbera ja Nebbiolo. Yleisimpiä kansainvälisiä lajikkeita ovat Cabernet Sauvignon, Merlot ja Pinot Nero. Monferrato Bianco -valkoviini valmistetaan kotimaisista lajikkeita Cortese ja Favorita, joihin sekoitetaan kansainvälisiä Chardonnay- ja Sauvignon-lajikkeita.

9. Olennaiset lisäedellytykset (pakkaaminen, merkinnät, muut vaatimukset)

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Kuvauksessa ja esittämisessä täydentävän maantieteellisen merkinnän ”Casalese” kirjasinkoko saa olla enintään yhtä suuri kuin merkinnässä ”Monferrato”. Kirjasinlajin, värin ja väri-indeksin on oltava samoja.

Lisäksi viinien, joiden alkuperänimitys on ”Monferrato Bianco”, ”Monferrato Rosso” tai ”Monferrato Freisa”, etiketeissä voidaan käyttää sanaa ”vivace” (eloisa).

Linkki eritelmään

https://www.politicheagricole.it/flex/cm/pages/ServeBLOB.php/L/IT/IDPagina/14109

(1) EUVL L 9, 11.1.2019, s. 2.